

 **Gradsko vijeće *P R I J E D L O G***

KLASA: 406-01/18-01/02

URBROJ:2186/18-02/1-18-52

U Ludbregu, 12. rujna 2018. g.

Na temelju članka 86.-89. Zakona o prostornom uređenju („Narodne novine“, broj 153/2013. i 65/2017.), članka 33. Statuta Grada Ludbrega („Službeni vjesnik Varaždinske županije“, broj 23/09, 17/13, 40/13 – pročišćeni tekst, 12/18), a nakon izvršenog uvida u Odluku o izradi III. izmjena i dopuna urbanističkog plana uređenja Ludbreg („Službeni vjesnik Varaždinske županije“, br. 25/2018.), Gradsko vijeće Grada Ludbrega na 9. sjednici održanoj 12. rujna 2018. g., donosi

**ODLUKU O IZMJENA I DOPUNAMA**

**ODLUKE O IZRADI**

**III. IZMJENA I DOPUNA**

**URBANISTIČKOG PLANA UREĐENJA LUDBREG**

Članak 1.

U Odluci o izradi III. izmjena i dopuna Urbanističkog plana uređenja Ludbreg („Službeni vjesnik Varaždinske županije“, br. 25/2018.), iza članka 4. dodaje se naslov i članak 4a. koji glasi:

„RAZLOZI DONOŠENJA ODLUKE O IZRADI IZMJENA I DOPUNA URBANISTIČKOG PLANA

 Članak 4a.

Razlozi za izradu i donošenje III. izmjena i dopuna su:

* revidiranje namijene površina te uvjeta gradnje temeljem opravdanih zahtjeva građana,
* potreba izmjena dijela područja namjena radi omogućavanja provedbe investicija Grada Ludbrega.“

Članak 2.

U članku 11., stavak 1., alineja 5. mijenja se i glasi:

"- Izrada Izvješća o javnoj raspravi: najviše 15 dana od okončanja javne rasprave,".

Članak 3.

Ova Odluka o izmjenama i dopunama stupa na snagu prvog dana od dana objave u «Službenom vjesniku Varaždinske županije» i čini sastavni dio izvornika Odluke o izradi III. izmjena i dopuna Urbanističkog plana uređenja Ludbreg.

 **Predsjednik**

 **Gradskog vijeća**

 Antun Šimić

**Obrazloženje**

**ODLUKE O IZMJENAMA I DOPUNAMA**

**ODLUKE O IZRADI**

**III. IZMJENA I DOPUNA**

**URBANISTIČKOG PLANA UREĐENJA LUDBREG**

 Ove izmjene i dopune odluke o izmjenama i dopunama temelje se na primjedbama Zavoda za prostorno uređenje Varaždinske županije dobivenih u postupku ishođenja prethodnih zahtjeva za izradu Izmjena i dopuna urbanističkog plana uređenja Ludbreg.

Izmjene i dopune su tehničke naravi i ne utječu na planirane rokove postupka donošenja izmjena i dopuna plana.

 pripremio:

 Ivan Filipašić